પીએમ મોદીએ સંસદના ચોમાસું સત્રમાં કોંગ્રેસ અઘ્યક્ષ રાહુલ ગાંધી દ્વારા તેમના પર કરાયેલા હુમલાનો ફરી એકવાર જવાબ આપ્યો. તેમણે રાહુલ ગાંધીનું નામ લીધા વિના કહ્યું, આજકાલ મારા પર આરોપ લાગ્યો છે કે હું ચોકીદાર નહીં ભાગીદાર છું. હું તેને આરોપ નથી માનતો. મને ગર્વ છે કે હું મહેનત કરનારો મજૂર, દુખી માતાનો ભાગીદાર છું. હું સિયાચીનના જવાનો અને દેશના ખેડૂતોનો ભાગીદાર છું. ઉપરાંત મોદીએ ‘બેટી પઢાઓ બેટી બઢાઓ’ યોજના સંબંધમાં બાળકીઓ સાથે પણ વાતચીત કરી. આ ઉપરાંત ગુજરાતના સુએઝ રીસાઈકલ પ્લાન્ટ, ગૂગલ મેપ દ્વારા સ્થિત ટોઈલેટ લોકેશન પ્રોસેસ, સ્માર્ટસિટી યોજના, દિવ્યાંગો માટે શરૂ કરાયેલી યોજના, મહિલા સુરક્ષા અને સોલર એનર્જીની પ્રદર્શનને પણ પીએમ મોદીએ નિહાળ્યું.